Vrou se man, jeugdige vas ná moordArgieffoto: SAPD/Facebook Moatshe Ngoepe, woordvoerder van die polisie, het gesê Tsakane Victory Rachilingane, ŉ afgetrede verpleegster, is Donderdagaand in Nkowa Nkowa buite Tzaneen vermoor. “Die twee verdagtes het haar glo in haar huis met verskeie voorwerpe aangerand voor hulle haar met ŉ skerp voorwerp doodgesteek het. Volgens Ngoepe is Rachilingane se liggaam in ŉ plas bloed in ŉ toegesluite kamer in die huis aangetref. Haar hande en voete was vasgebind. “ŉ Voorlopige ondersoek dui daarop dat dit ŉ geval van huishoudelike geweld was, maar die motief vir die moord is nog nie bekend nie.” Die verdagtes sal Dinsdag in die Nkowa Nkowa-landdroshof verskyn op aanklag van moord. Die ondersoek duur voort.